google/wiki40b huggingface dataset:
Paramenesia

Utseende

Middelsstore, avlange, kontrastrikt tegnede trebukker. De kan være mørke med lyse felkker, eller lyse med mørke flekker. Antennene er tynne og noe lengre enn kroppen. Pronotum er sylindrisk, mye smalere enn de jevnbrede dekkvingene.

Utbredelse

Slekten er utbredt i det østlige og sørøstlige Asia (Vietnam, det sørlige Kina, Taiwan og Japan).
Mercedes-Benz SLK

Mercedes-Benz SLK (1996–2016) er en liten sportsbil fra tyske Mercedes-Benz.
Første utgave (R170, 1996–2004) kom med Vario-roof som tillot at ståltaket ble brettet ned som en cabriolet. Den kom som SLK200, SLK230 og SLK320 med og uten kompressor, samt en kraftig motorisert SLK 32 fra Mercedes-AMG.
Andre utgave (R171, 2004–10) var noe større og kom som SLK200, SLK300 og SLK350, samt SLK 55 AMG.
Tredje utgave (R172, 2011–16) kom også som diesel. Serien ble i 2017 omdøpt til SLC, og assosiert med Mercedes-Benz C-Klasse
Xabier Arzalluz

Bakgrunn

Arzallus ble født i Azcoitia og kom fra karlistisk famillie. Han tok utdannelse i rus og filosofi ved universitetet i  Zaragoza og stilbragte noe tid i Frankfurt-am-Main der han studerte kristendemokrati og teologi. 
Han ble katolsk prest i jesuittordenen, og etter en periode i Frankfurt og Madrid virket han ved University i Deusto (i Bilbao) som var drevet av jesuittene. I 1969 ble han medlem av det underjordiske baskiske nasjonalistpartiet (PNV), med Juan de Ajuriaguerra som mentor. I 1971 ble han med i ledelsen av partiets biscaya-gren.
Han ble laisert og ble gift.

Spanias overgang til demokrati

I 1977 og  1979 ble han valgt til Spanias deputertkammer for Guipúzcoa. Hans samtaler med Adolfo Suárez banet veien til autonomistatuttet for Baskerland. I 1979 fratrådte han sitt verv og etterfulgte Carlos Garaikoetxea som PNVs leder, og forble i dette verv til 2004. Hele tiden beholdt partiet sin dominerende stilling og oppslutning i det autonome Baskerlandets politiske liv.
Arzalluz var Det baskiske nasjonalispartis ledende talsmann, og gav hver søndag uttrykk for sine synspunkter i den baskiske avisen Deia og i mange offentlige taler, noen av dem på større mønskriner som Partets dag og Det baskiske hjemlands dag. Han var svært populær i Baskerland, men samtidig den minst populære blant hele landets spanske almenhet i 1997.
Det var en gjensidig beundring mellom ham og de italienske kristeligdemokratiske lederne Francesco Cossiga og Giulio Andreotti. Til tross for hans kontakter til de europeiske kristendemokrater måtte PNV gå ut av Centrist Democrat International - l'Internationale Démocrate Centriste i 1990-årene etter påtrykk fra det spanske konservative Partido Popular.
Ved siden av sitt politiske virke var Arzalluz professor for konstitusjonell rett (på baskisk) ved Universitet i Deusto i Bilbao inntil 1999.
Frank Gehry

Bakgrunn

Gehry vokste opp i en jødisk familie i Toronto, men familien flyttet til California da han var 17 år. Faren var lastebilsjåfør som måtte flytte til varmere klima på grunn av sykdom. Den unge Gehry arbeidet også som lastebilsjåfør og med rengjøring av fly, mens han studerte ved Los Angeles City College. Senere ble han uteksaminert fra University of Southern California School of Architecture. Deretter studerte han byplanlegging ved Harvard Graduate School of Design.
Han er i dag både canadisk og amerikansk statsborger og bor i Santa Monica i Los Angeles County.

Arbeider

Han er særlig kjent for det titan-kledde Guggenheim-museet i Bilbao i Spania, Walt Disney Concert Hall i downtown Los Angeles, Science Fiction Museum and Hall of Fame i Seattle, Weisman Art Museum i Minneapolis, Dansehuset i Praha og Jay Pritzker paviljongen i Millennium Park i Chicago.

Galleri

Det følgende er bilder av Gehrys arbeider;
Bernhard B. Fjærestrand

Bernhard B. Fjærestrand (født 1879 i Porsgrunn, død 1951 i Oslo) var en norsk sangdikter, hymnolog og offiser i Frelsesarmeen.
Fjærestrand var med i Frelsesarmeen fra han var ung, og jobbet der med organisasjonens blad Krigsropet. Her var han redaktør fra 1937 til han ble pensjonert i 1944.
Fjærestrand skrev mange sanger, og var representert med 21 sanger i Frelsesarmeens sangbok fra 1977. I utgaven fra 2010 er han representert med seks tekster. og én sang i Norsk salmebok 2013.
Høsten 1940 satt han noen måneder i fengsel på Møllergata 19 fordi Krigsropet, som eneste norske organ, hadde hatt en hilsen til kong Haakon på hans 68-årsdag i august 1940.
Fjærestrand skrev to bøker. Den første var en populærteologisk bok om Guds usigelige gave - evig liv (1942). Den andre var en biografi over frelsesoffiseren Reinert Gundersen, som ble gitt ut etter forfatterens død, Gå ut - og forkynn (1957).
Svenska Fotobokspriset

Svenska Fotobokspriset (tidigere Årets Fotobok) er en svensk pris som ble innstiftet i 1996 og deles ut av Svenska Fotografers Förbund. Vinnende fotograf tildeles 60 000 SEK (2016), forlag og formgiver får diplom.
Sørfjorden (Risør)

Sørfjorden er den sørlige delen av Søndeledfjorden i gamle Søndeled kommune (nå Risør) kommune i Aust-Agder. Fjorden er 8 kilometer lang og ligger på sørsiden av øya Barmen. Den går fra det smale sundet som skiller Barmen fra fastlandet i øst til Rødsfjorden i vest. I Sørfjorden ligger flere mindre øyer, blant andre Rigårdsøya, Tobergsholmen, Stuøya, Hanøya og Engholmen.
Leisure Suit Larry 6: Shape Up or Slip Out!

Historien

På begynnelsen av Larry 6 er Larry alene igjen og man får ikke vite hva som skjedde med Patti. Han vinner en reise til et luksuriøst feriested kalt La Costa Lotta, hvor han får det verste rommet og den dårligse servicen av alle. I dette spillet skal Larry ganske enkelt møte og ha sex med åtte kvinner. Hver gang går noe galt, men Larry ender alltid opp med et objekt han kan gi til Shamara Payne, en new age-entusiast. Spillet avsluttes med at Larry har sex med Shamara.
Partido Liberación Nacional

Partido Liberación Nacional (norsk: «Nasjonalt Frigjøringsparti»; forkortet PLN) er et politisk parti i Costa Rica.
Partiet ble stiftet av José Figueres Ferrer i 1951 etter at den costaricanske borgerkrigen var slutt, og ble snart et av de viktigste partiene i landet. I 2002 tapte partiet for første gang sitt andre valg på rad. Partiet fikk i dette tilfellet kun 27,1 % av folkets stemmer og fikk med dette 17 av 57 plasser i Nasjonalforsamlingen. Ved presidentvalget samme året fikk partiets kandidat, Rolando Araya Monge, kun 31 % av stemmene, noe som var det dårligste resultatet ved et presidentvalg noensinne for partiet, og ble dermed slått ut av Abel Pacheco.
Noen av de mest dynamiske og populære ledere som landet har hatt, kommer fra PLN. Blant dem kan det nevnes borgerkrigshelten José Figueres Ferrer og Nobels fredspris-vinneren Óscar Arias Sánchez.
Partiet er medlem av Sosialistinternasjonalen.
I nasjonalforsamlingsvalget 5. februar 2006 fikk partiet 25 av 57 plasser. Partiets presidentkandidat Óscar Arias vant presidentvalget med 40,92 % av stemmene. Fra 2010 til 2014 satt Laura Chinchilla som president for PLN. Partiets kandidat Johnny Araya klarte ikke å vinne presidentvalget i 2014.
Eddie Redmayne

Karriere

Redmayne mottok gode kritikker for rollen som Marius i musikalfilmen Les Misérables (2012). Han spilte rollen som fysikeren Stephen Hawking i dramafilmen The Theory of Everything (2014). Redmayne vant Oscar, BAFTA og Golden Globe for rolletolkningen sin og ble nominert til flere større priser. Han har også spilt i filmer som Den innerste sirkel (2006), Elizabeth: The Golden Age (2007) og Søstrene Boleyn (2008). Redmayne spilte rollen som Colin Clark i My Week with Marilyn (2011). Han var en del av den kritikerroste britiske miniserien The Pillars of the Earth i 2010.
Happy Linux

Happy Linux er en tidligere kinesisk Linuxdistribusjon som var basert på Red Hat Linux.Distribusjonen benyttet skrivebordsmiljøet KDE. Distribusjonen hadde 32-biter x86 som plattform.
Versjon 3.0 ble lansert 21. august 2001.
Tungehorn

Tungehorn er et rørbladinstrument som har vært brukt i norsk tradisjonsmusikk. Organologisk klassifiseres det som en aerofon.
Rørbladprinsippet er heteroglott enkelt rørblad, dvs at det er ett enkelt rørblad som er festet til selve instrumentkroppen. Rørbladet har ofte blitt kalt for tunge, og har vanligvis vært laget av einer, men også andre treslag som gran, lønn og bjørkenever har vært brukt. Metall og jernblikk har også vært brukt som materialer til tunge.
Instrumentet har vært lite beskrevet i litteraturen, har vært i ferd med å dø ut og har er derfor også vært lite kjent i norsk folkemusikkmiljø. Ut fra tilgjengelige empiriske data ser Norge ut til å være det landet der tungehornet er og har vært mest utbredt. Det er beskrevet minst 160 instrumenter i Norge, rundt 100 av dem er fotografisk dokumentert. Kjerneområdene er Hedmark, den østlige delen av Oppland og Trøndelag, samt agderfylkene. Utenfor Norge, Sverige og Finland er ikke tungehornet kjent. Det finnes imidlertid flere folkelige klarinetter i disse tre landene som er nært beslektet med tungehornet.
Det har vært lansert to ulike teorier om opphavet til tungehornet. Den ene går ut på at instrumentet er inspirert av den europeiske klarinetten som kom til bygdene i Norden sist på 1700-tallet og var mye brukt i den folkelige musikken på 1800-tallet. Denne teorien kan bl.a. støttes av det faktum at den europeiske klarinetten var utbredt i kjerneområdene til tungehornet, at nesten alle de dokumenterte instrumentene later til å stamme fra 18- og 1900-tallet, samt at ingen kjente tungehorntradisjoner kan tidfestes til tidligere enn tidlig 1800-tall. Den andre teorien hevder at folkelige rørbladinstrumenter fantes i Norden før den europeiske klarinetten kom, og at de folkelige klarinettene og tungehornet har utviklet seg fra disse forholdsvis uavhengig av klarinetten. Denne teorien kan bl.a. støtes av at noen få instrumenter er datert tidligere enn den europeiske klarinetten var kjent i Norge og Sverige, og at spilleteknikken kan relateres til middelalderinstrumenter som sekkepipe snarere enn den europeiske orkesterklarinetten.
På landsbasis er det kjent ca 25 melodier som har vært spilt på tungehorn. Et fåtall av disse er dokumentert på tungehorn, de andre er enten spilt på andre instrumenter eller er noteopptegnelser. Med så få melodier er det vanskelig å snakke om et eget repertoar for instrumentet.
Lommelegen

Lommelegen er et nettsted tilknyttet det  norske selskapet Aller Media AS. Lommelegen.no tilbyr helseinformasjon og -tjenester via Internett (et helsenettsted). Selskapet Lommelegen AS ble etablert i Oslo i 1999. Tilbudet til publikum består av et søkbart artikkelregister om helse, sykdom, samliv og seksualitet og en svartjeneste der publikum kan få svar av leger og legespesialister. Legene ved nettstedet har besvart mer enn 40 000 spørsmål og svar. Medisinsk ansvarlig er allmennlege Brynjulf Barexstein. Elisabeth Lofthus er produktansvarlig og redaktør. I 2006 ble selskapet en del av Aller Internett, nåværende Aller Media AS.
Årets fotballspiller i Brasil

Bola de Ouro (Gullballen) har blitt utdelt årlig siden 1973 av det brasilianske magasinet «Placar» til den beste fotballspilleren i den brasilianske ligaen. Kåringen bygger på magasinets karaktersetting av spillernes prestasjoner etter hver ligakamp.
Da Federation

Da Federation (DFR) er en graffitigruppe (crew), i Oslo, som ble startet på slutten av 80-tallet. Medlemmer den gang var blant andre Skate, BigBen og Lazy. Skate og BigBen er aktive writere og opprettholder aktiviteten i DFR.
Kauko Salomaa

Personlig

Kauko er en yngre bror av Martti Salomaa som deltok i både EM og VM på skøyter, og ble finsk allround-mester i Åbo 1945.
Hiroshi Noguchi

Karriere

Hiroshi Noguchi startet sin profesjonelle karriere i Kyoto Purple Sanga i 1994. Han har også spilt for Omiya Ardija.
Sophia Myles

Liv og karriere

Myles ble født i London som datter av Jane Myles, som arbeider innenfor utdanningspublisering, og Peter Myles, pensjonert anglikansk sogneprest i Isleworth i vestlige London. Hennes bestemor på morsiden var russisk. Hun vokste opp i Notting Hill hvor hennes far tjenestegjorde ved kirken St. George the Martyr og gikk på Fox Primary School. Da hun var elleve år gammel flyttet med familien til Isleworth og gikk på The Green School. Etter gode karakterer var hennes plan å studere filosofi på University of Cambridge, men valgte å forfølge en skuespillerkarriere etter å ha blitt «oppdaget» av Julian Fellowes i skoleforestilling. 
Siden 1996 har Myles opptrådt i en rekke britiske og amerikanske filmer og TV-produksjoner. I 2001 hadde hun en mindre rolle som Johnny Depps hustru i thrilleren From Hell. Hun hadde også en støtterolle i filmen Underworld (2003) og oppfølgeren Underworld: Evolution (2003), skjønt kun i en kortvarig tilbakeblikkscene. Samme år hadde hun en hovedrolle som skolepike i thrilleren Out of Bounds og spilte dessuten Lady Penelope i Thunderbirds. I 2006 hadde en av sine større og viktigere rolle som Isolde sammen med James Franco i den romantiske dramafilmen  Tristan & Isolde, regissert av Kevin Reynolds.
Myles opptrådte som Madame de Pompadour i TV-serien Doctor Who i episoden «The Girl in the Fireplace» (2006). Hun spilte mot Max Minghella som hans kjærlighetsinteresse i den sære komedien Art School Confidential (2006). I 2006 opptrådte hun også på BBCs TV-film om Dracula hvor hun spilte Lucy Westenra motstående Marc Warren, David Suchet og Dan Stevens. I 2007 filmet hun Outlander sammen med James Caviezel og Jack Huston, og hennes rolle var som Freya.
Hun ble tatt ut for en rolle i CBS' overnaturlige TV-drama Moonlight. Hun mottok prisen Independent Film Award som «Beste skuespillerinne» i 2007 for hennes prestasjoner i Hallam Foe foruten også prisen BAFTA Scotland Award. Serien Moonlight vant også en pris for beste drama. Myles har blitt en del av skuespillerne i BBC actionserie Spooks, en TV-serie om enhet innenfor MI5 som bekjemper terrorisme. Hun framstiller figuren Beth Bailey.

Personlig liv

Myles var en tid i et forhold til den 34 år eldre skuespilleren Charles Dance som hun møtte mens hun arbeidet i den storstilte TV-filmen The Life and Adventures of Nicholas Nickleby. Fra 2005 og 2007 var hun sammen med den skotske skuespilleren David Tennant som hun hadde spilt sammen med i blant annet TV-serien Foyle's War.
Nettball under samveldelekene 2002

Nettball under de britiske samveldeleker 2002. Nettball var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var andre gangen som nettball var med på programmet i Samveldelekene. I lekene i 2002 var det en nettballturnering for kvinner.
HispaFuentes

HispaFuentes er en tidligere spansk Linuxdistribusjon fra Madrid som var basert på Red Hat Linux. Distribusjonen benyttet pakkeformatet RPM.
Distribusjonen benyttet skrivebordsmiljøene GNOME, KDE og Enlightenment, samt vindusbehandleren WMaker . Distribusjonen hadde 32-biter x86 som plattform.
Versjon 7.0 ble lansert 7. juni 2000. Siste versjon var 8.0 og ble lansert 1. september 2001.
Hovlandsnuten Opp 2016

Hovlandsnuten Opp 2016 ble arrangert 11. juni 2016, og var 10. gang dette motbakkeløpet i Sauda ble arrangert. Arrangør var Sauda IL. 
Totalt deltok 779 deltakere. Torstein Tengsareid satte ny løyperekord for herrer, med 41:47, og slo Johan Bugges rekord fra 2015. 
De innlagte spurtprisene ble vunnet av Torstein Tengsareid og Merete Weng.
Hjem går vi ikke

Handling

Først, en kortfilm om Le Corbusiers moderne bolighus «unite d’habitation» i Marseille. Så til en 3-roms leilighet som eies av bestemoren Ella Hval.  Den beboes av tre generasjoner med fem voksne og ett barn.  Tidlig ser man at den seks år gamle hovedpersonen Jan, spilt av gutten Bjørn Olav Cook, rømme hjemmefra noen sommeruker med sin store Sankt bernhardshund som de voksne har tenkt å avlive. Det unge kjæresteparet Toralv Maurstad / Kari Sundby vil også flytte ut. Guttens foreldre er den unge hustru Eva Strøm Aastorp og kranføreren Carsten Byhring. Siste beboer er syersken Rønnaug Alten som er guttens tante.  I diverse kryssklipp ser man kjæresteparet bilverkstedets eier Jack Fjeldstad / Ingrid Vardund, som i det virkelige liv var gift med kranføreren.  Vaktmesteren Einar Vaage er med, og ellers Alf Malland. En ung Arve Opsahl hadde en mindre rolle i filmen som var hans debutfilm.

Mottakelse

En av kritikkene priste de vakre scenene fra Akerselva, men mente  handlingen var for springende og at Sverre Arvid Berghs musikk hjalp lite med å bringe rytme til en usikker komposisjon. Den ble vist på NRK fjernsyn i 1973. Filmrettighetene ble i 2007 kjøpt av Nordisk Film.
Månemannen (mytologi)

Månemannen  eller Aningaaq er en figur fra inuittenes mytologi. På Grønland kjennes han som Aningaaq, mens kanadiske inuitter kjenner han som Igaluk. På Grønland kjennes han personfisert som en diger mann som bor på månen og går kledd i et isbjørnskinn. 
Inuittenes mytologi har ingen egentlige guder, men Havkvinnen og Månemannen representerer kaoskreftene som inuittene har utviklet kultiske teknikker for å blidgjøre. Månemannen tar seg av dyrs og menneskers fruktbarhet. Han skaper og styrer flo, ebbe og torden. Hvis inuittene ikke etterlever de fastsatte tabureglene for fangsten, reagerer månemannen med å holde fangstdyrene tilbake. Da må angakkoqen hensette seg i transe og reise ut på en magisk reise for å blidgjøre ham, rette opp tabubruddene og gjenopprette balansen i verdensorden. Også måneformørkelser er uttrykk for hans temperament. 
Månemannen er også kjent som en dyktig jeger selv, og mange legender forteller om fangstmenn som har møtt ham, slåss med ham og/eller har drept hunden hams, og har blitt invitert hjem til ham.
Fordi han også styrer fruktbarheten i naturen, er det vanlig at barnløse par vender seg til ham med bønn om hjelp.
Han er bror til solen, Malina, som han har hatt et incestuøst forhold til.
Fra kolonimagt til kolonihavemagt

Fra kolonimagt til kolonihavemagt er en dansk TV-serie fra 2015, som viser danske helter i nytt lys.
I serien møter vi blant andre Poppo av Slesvig som førsøker å kristne Harald Blåtann, en ubekymret Christian IV, en vegelsinnet Frederik VI, venninnene Grevinne Danner og Louise Heiberg i teselskap på Jægerspris slott, statsminister Thorvald Stauning m.fl.
Manuskriptforfatter Anne Neye spiller selv Grevinne Danner og Frederik VI i serien. Andre medspillere er Hella Joof, Henrik Birck, Sune Svanekier, Thomas Hwan og Rasmus Botoft.
Báetan mac Ninnedo

Báetan mac Ninnedo (død ca. 586) var ifølge irske annaler og kongerekker overkonge av Irland.
Å! Maria! jag vill hem!

Å! Maria! jag vill hem! er en svensk musikk-EP med The Monn Keys, utgitt i 1961.
Operation: Mindcrime

Handling

Albumet omhandler historien om «Nikki», en småkriminell som blir hyrt inn av den mystiske «Dr. X». Han får i oppdrag å «fjerne» nonnen Mary – en tidligere prostituert, samt presten i klosteret, da disse står i veien for Dr. X sine revolusjonære planer. Mary er Nikkis store kjærlighet. Dette dilemma gnager på Nikkis samvittighet, noe som gjør at han ikke klarer å utføre drapet. Da Mary likevel blir funnet drept, blir Nikki anklaget for drapet på Mary uten at han har erindring om å ha utført det. Albumet starter med at Nikki våkner opp av koma, og at det gradvis blir klart for ham det grusomme som har skjedd, at han angivelig skulle ha tatt sin elskede av dage.
Lasiogaster

Utseende

En middelsstor (ca. 25 millimeter), brunsvart trebukk. Hannen har kamformede antenner. Pronotum har rundede sider uten pigger. Dekkvingene er parallellsidige med avrundede "skuldre" og sterkt oppstående lengderibber. Mellom ribbene er de tett kledt med gulaktig bestøvning.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten er utbredt i Mellom-Amerika (Mexico, Guatemala, Belize).
Konstantin Rokossovskij

Bakgrunn

Konstantin Rokossovskij  var sønn av en polsk jernbanearbeider og en lærerinne av lavadelig russisk byrd. Det er strid mellom kildene om han ble født i Warszawa eller kanskje i Velikije Luki i Russland.

Militær

Det er derimot uomstridt at han i 1914 gikk med som frivillig i Den keiserlige russiske hær og deltok i første verdenskrig. Ved tiden for den russiske revolusjon gikk han med i bolsjevikpartiet og i 1919 i Den røde armé. 
Etter den russiske borgerkrig gjorde han karriere i Sovjetunionens Røde armé og tilhørte de fornyere som ville innføre et sterkt stridsvognsvåpen. Som polsktalende havnet han i unåde under de store utrensningene som Stalin beordret 1936-1938 og ble satt i GULAG etter sterk tortur med tap av ni tenner, tre brukne ribbein samt tre fingerte avrettelser, nærmere bestemt i arbeidsleiren i Norilsk.
I 1940 ble han uten nærmere forklaring gjeninnsatt som sjef for et armékorps i Kiev-regionen.
Etter Operasjon Barbarossa og videre under andre verdenskrig hadde han en rekke sentrale kommandoer, både i forbindelse med slaget om Stalingrad hvor han ledet Don-styrkene som stod for innringingen av de tyske styrkene, slaget ved Kursk, fram til gjenerobringen av Kiev. 
Under Warszawaoppstanden var det Rokossovskijs styrker som ble beordret om å stoppe framrykkingen og ikke assistere opprøret mot de tyske okkupantene. Det er ikke kjent hva han tenke om å ikke kunne assistere opprøret i sin oppvekstby, men da han ble intervjuet av den polskfødte, britiske reporteren Alexander Werth da oppstanden raste på sitt verste, viste han liten sympati for oppstanden. På spørsmål om hvorfor ikke britiske fly fikk lande på østsiden av Warszawa, svarte han at det ikke var aktuelt med «alskens britiske fly svevende rundt her nå». 
I krigens avslutning ledet han en av de tre arméene under slaget om Berlin.
Rokossovskij mottok Seiersordenen for sin innsats under verdenskrigen.
Motuotrichius

Utseende

Slekten har kjennetegn som er typiske for flere ulike beslektede grupper, men kan kjennes på at begge kjønn har en tann på innersiden av leggen på det mellomste beinparer (mesotibia).

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er bare kjent fra Motuo-provinsen i Tibet.
Lesebok

En lesebok er en bok til bruk i skolens leseopplæring. 
En bok for grunnleggende leseopplæring kalles ofte en ABC-bok.
I Norge fantes det i flere generasjoner en tradisjon for brede allmenndannende lesebøker med et innhold som både omfattet historie, geografi, samfunnsfag, religiøs og etisk dannelse, litterære klassiske tekster og litteratur- og kunsthistorie. Slike bøker var blant annet Peter Andreas Jensens lesebok fra 1863, Nordahl Rolfsens Lesebok for Folkeskolen fra 1892 og Thorbjørn Egners lesebøker (1950-72).
Hus & Bolig

Hus & Bolig er medlemsbladet til medlemmer av Huseiernes Landsforbund.
Hus & Bolig ble første gang utgitt i 1909, under navnet Gaardeieren, Organ for Kristiania Gaardeierforening. Bladet skiftet navn til Huseieren i 1912, et navn magasinet beholdt i over 50 år. Bladet fikk sitt nåværende navn i 1982, etter flere navneskifter på 1960 og 70-tallet.
Boligmagasinet har som mål å utøve saklig, uavhengig og kritisk journalistikk, samt sette boligeiernes interesser på dagsordenen. Bladet er tilknyttet Den Norske Fagpresses Forening (Fagpressen). Bladet legger vekt på stoff for eiere av egen bolig.
Hus & Bolig kommer ut seks ganger i året, og er normalt på omkring 100 sider. Opplaget første halvår 2014 var 224 388, ifølge Fagpressens mediekontroll. Redaktør for magasinet er Nina Granlund Sæther.
Frivillighet

Frivillig er et begrep som ofte blir bruk for de som arbeider uten lønn eller noen annen form for økonomisk vederlag. Frivillig arbeid er gjerne knyttet til frivillige organisasjoner med samfunnsnyttig formål som for eksempel Norges Røde Kors eller Misjonsalliansen. Det arbeid som mange nedlegger for eksempelvis Wikipedia er også frivillig. Frivillig arbeid blir ofte kalt dugnad når flere går sammen for å utføre en oppgave, som å bygge en hytte eller rydde en gate.
Foruten personlig valg er det en rekke faktorer som motiverer en person til å arbeide gratis og uten lønn for en samfunnstjeneste. Mange frivillige nevner glede og tilfredsstillelse av å kunne bidra som motivasjon i stedet for lønn eller betaling.